b'\n_START_ARTICLE_\nKronogram\n_START_PARAGRAPH_\nKronogram (gr\xc5\xa1ko chronos - \xc4\x8das, gramma - \xc4\x8drka) je napis, katerega dolo\xc4\x8dene \xc4\x8drke so poudarjene in tvorijo letnico nekega dogodka ali pa postavitve spomenika. Najpogosteje se ti napisi pojavljajo v latin\xc5\xa1\xc4\x8dini, saj tudi \xc4\x8drke predstavljajo hkrati rimske \xc5\xa1tevilke. Se\xc5\xa1tevek le-teh d\xc3\xa1 neko letnico. \xc4\x8crke-\xc5\xa1tevilke so lahko poudarjene tako, da so zapisane kot verzalke ali da so v drugi barvi._NEWLINE_Kronogrami so se pojavili v Rimskem imperiju, a so postali zares priljubljeni v renesansi, zasti pa v baroku, ko so jih uporabljali na nagrobnih spomenikih in temeljnih kamnih.\n_START_SECTION_\nPrimer\n_START_PARAGRAPH_\nNa nagrobni plo\xc5\xa1\xc4\x8di, ki je vzidana v prezbiteriju cerkve svetega Mihaela v Pi\xc5\xa1ecah (glej sliko desno), je v zadnjih dveh vrsticah napisano: qVI reqVIesCant In paCe DeI aMen (ki naj po\xc4\x8divajo v Bo\xc5\xbejem miru, amen). \xc4\x8ce se\xc5\xa1tejemo rimske \xc5\xa1tevilke, dobimo:_NEWLINE_VI + VI + C + I + C + D + I + M = MDCCXIV ali 1714'